**Palīgpašmats** (angļu: *helpselfmate, help-compel mate*, vācu: *Hilfsselbstmatt*, krievu: *кооперативно-обратный мат*) ir šaha kompozīcija: baltie sāk un melnie līdz pēdējam balto gājienam palīdz izveido pozīciju, kurā baltie, izdarot pēdējo gājienu, piespiež melnos sev pielikt matu.

Palīgpašmata uzdevumu notācija
------------------------------

Pierakstot palīgpašmata uzdevumu ir pieņemts lietot šādu saīsinājumu: vispirms raksta latīņu burtus "hs" , tad mata zīmi # un saīsinājumu noslēdz uzdevuma atrisināšana paredzētais gājienu skaits, piemēram: "hs#2" nozīmē "palīgpašmats 2 gājienos"; hs#3,5 — palīgpašmats 3,5 gājienos (šādos pusgājiena uzdevumos pirmie gājienu izdara melnie).

Palīgpašmata būtība
-------------------

Uzdevumā **hs#n** (palīgpašmats "n" gājienos) abas puses "n-1" gājienu laikā palīdz viena otrai izveidot pozīciju, kurā baltie realizē pašmatu vienā gājienā. Citiem vārdiem, n-1 gājienus spēlei ir kooperatīvs raksturs. Taču pirms pēdējā (n gājiena) spēles raksturs kardināli mainās un tagad baltajiem jārealizē pašmats 1 gājienā pēc šī žanra noteikumiem. Var teikt, ka palīgpašmata uzdevumam ir divas fāzes: pirmā kooperatīvā fāze, kuras garums ir n-1 gājiens, otrā pašmata fāze viena gājiena garumā.

Vēsture
-------

**Francis Palacs**  
Kongressbuch Teplitz-Schonau, 1923**hs#3**
Palīgpašmata žanru atklāja vācu problēmists Francis Palacs 20. gs. sākumā. Viņa pirmais šī žanra uzdevums redzams diagrammā.

Uzdevuma pirmā fāze (n-1=2): **1. Tc5! Lh7 2. Lc4 Dg6** un viena gājiena otrā fāze: 3. Zc2 Dxc2#

Citi piemēri
------------

**№ 1.** D. Novomeskis  
 *Mat Plus*, 2010**hs#2**   
5 risinājumi
**№ 2.** F. Zeidemanis  
 *The Problemist* , 1930**hs#3**
### 1. uzdevuma risinājumi

Uzdevuma pirmajā daļā (šajā gadījumā pirmajā gājienā) abām pusēm ir viens mērķis, izveidot pozīciju, kura risinātos kā pašmats vienā gājienā, tas ir baltie varētu piespiest melnos sevi matot izdarot savu pēdējo (otro) gājienu. Tas ir iespējams piecos dažādos veidos:

I) 1.♕e2 ♗×e2 2.♘a6+ ♗×a6#
II) 1.♕e3 ♘×e3 2.♘d5+ ♘×d5#
III) 1.♕e4 ♘e5 2.♕c6+ ♘×c6#
IV) 1.♕e6 ♗e5 2. ♕×d6+ ♗×d6#
V) 1.d8=♖ ♘×e5 2.♖d7+ ♘×d7#

### 2. uzdevuma risinājums

Šajā uzdevumā abu pušu sadarbībai, pozīcijas pašmats vienā gājienā (s#1) radīšanai, paredzēti divi gājieni. 

1.a3 ♕a2 2.♖e2 f×e2 3.♖e1 ♕b1#/♕×a3#/♕d2#/♕c2#/♕b2#/b2#/d2#

**№ 3.** **Bū Lindgrēns**  
 *Springaren*, 1991**hs#4,5**
**№ 3a****s#1**  
Pozīcija pirms pēdējā balto gājiena.
### 3. uzdevuma risinājums

1...♖h2 2.♗a6 ♕g2 3.♗b7+ ♔a7 4.♗f3+ ♔a6

Uzdevuma pirmajā daļā abas puses (baltie un melnie), trīs ar pus gājienus spēlējot kooperatīvi, ir izveidojušas pozīciju (skat. diagrammu 3a), kurā baltie var piespiest melnos tos matot vienā gājienā.
5.♗e2+ ♕xe2#
Jāatzīmē, ka risinājuma gaitā balto laidnis ir virzījies pa noslēgtu trajektoriju e2-a6-b7-f3-e2 un pēdējā gājienā atgriezies uz sākuma lauciņa.

Skatīt arī
----------

* Palīgmats
* Pašmats

Atsauces
--------

1. ↑  «Hilfsselbstmatt in n Zügen». *Märchenschachlexikon* (vācu). Schwalbe. Arhivēts no oriģināla, laiks: 2019-06-02. Skatīts: 2019-03-06.

Ārējās saites
-------------

* Palīgpašmata uzdevumu kolekcija PDB datu bankā.
* The 6th FIDE World Cup in Composing. Section G – Fairy. (angliski)